Datle dozrievajúce na datľovej palme
**Datľa** je druh ovocia, ktoré rastie na datľovníku obyčajnom (*Phoenix dactylifera*). Ide o tmavohnedé oválne plody dlhé 3 až 7 cm a široké 2 až 3 cm, ktoré sú charakteristické nízkym obsahom vody a naopak až zo 70 % sú tvorené sacharidmi. Datle sú bohatým a významným zdrojom draslíka, chlóru, železa a vitamínov B. Ide o bohatý a rýchly energetický zdroj pre ľudský organizmus.

V subtropických a púštnych oblastiach ako je napríklad Severná Afrika a Blízky východ ide o jednu zo základných zložiek tunajšej potravy. Medzi najväčších producentov datlí na svete patrí Tunisko, Irak, Egypt, Španielsko a Maroko, pestujú sa súčasne aj v Indii, Pakistane, Kanárskych ostrovoch a aj v Kalifornii, kam boli človekom po osídlení Ameriky rozšírené.

Datle sa konzumujú prevažne vysušené, čo zlepšuje ich trvanlivosť, čo bolo hojne predtým využívané beduínmi a karavánami križujúcimi nehostinné púšte. V niektorých kultúrach sa súčasne verí, že datle majú afrodiziakálne účinky. Najmä v arabských krajinách sú datle súčasťou každodennej kuchyne, podávajú sa spravidla zlisované do bochníka tzv. *adsum* alebo sa pečú na masle.

Pôvod
-----

Podobne ako figy pochádzajú datle z oblasti Prednej Ázie, presnejšie z oblasti Mezopotámie. Odtiaľ sa datľová palma vplyvom človeka úspešne rozšírila do rozsiahlych suchých a teplých oblastí, kde je hojne pestovaná. Odhaduje sa, že datle sú človekom pestované dlhšie ako 5 tisíc rokov a píše sa o nich v Biblii aj v Koráne.

Produkcia
---------

| Desať najväčších svetových producentov datlí za rok 2005
(1 000 ton) |
| --- |
| Irak  Irak | 7 170,00 |
| Saudská Arábia  Saudská Arábia | 4 970,49 |
| Egypt  Egypt | 1 170,00 |
| Irán  Irán | 880,00 |
| Spojené arabské emiráty  Spojené arabské emiráty | 760,00 |
| Alžírsko  Alžírsko | 516,29 |
| Pakistan  Pakistan | 496,58 |
| Sudán  Sudán | 328,20 |
| Líbya  Líbya | 150,00 |
| Čína  Čína | 130,00 |
| **Svet celkom** | **16 696,56** |
| *Zdroj údajov: Organizácia pre výživu a poľnohospodárstvo (FAO)* |

Produkcia datlí podľa krajín
V roku 2005 produkovalo desať najväčších producentov datlí takmer 17 miliónov ton tohto ovocia. Najväčším producentom bol Irak, avšak v niektorých arabských krajinách je až 90 % produkcie spotrebovaných v krajine pôvodu, kde sú datle tiež používané ako potrava pre zvieratá. Medzi exportérov datlí na európske trhy potom patria predovšetkým severoafrické krajiny, ako napr. Tunisko a Alžírsko.

Hoci existuje takmer tristo rôznych druhov (v skutočnosti kultivarov) datlí, na európskych trhoch je najčastejší druh *Deglet Noor*, pestovaný najmä v Tunisku a Alžírsku.

Veľkú a dlhodobú históriu v produkcii datlí malo aj Maroko. Vyvážalo rôzne druhy datlí, mäkké a mäsité, vrátane druhu *Medjool*. V 19. storočí však Maroko postihla epidémia, ktorá zničila väčšinu tamojších palmových hájov. Niektoré z rastlín boli zachránené a znovu vysadené v južnej Kalifornii, čo je dôvod prečo sa do Európy dovážajú aj americké datle.

Vplyv na zdravie
----------------

Podľa výskumu izraelského profesora Michaela Avirama z Rambam Medical Center pri Izraelskom technologickom inštitúte (Technion) v Haife, datle, aj napriek svojej veľkej sladkosti, nezvyšujú hladinu glukózy v krvi a pomáhajú chrániť pred upchávaním tepien (ateroskleróza).

Datle majú zo všetkého ovocia zrejme najvyššiu energetickú hodnotu. Uvádza sa, že z libry (453 g) datlí získa ľudské telo 1 130 – 1 275 kalórií. Datle sú bohaté na draslík a chudobné na sodík.

Priemerný obsah látok a minerálov
---------------------------------

Sušené datle na trhovisku
Tabuľka udáva dlhodobo priemerný obsah živín, prvkov, vitamínov a ďalších nutričných parametrov zistených v surových datliach.

| Zložka | Jednotka | Priemerný obsah | Prvok (mg/100 g) | Priemerný obsah | Zložka (mg/100g) | Priemerný obsah |
| --- | --- | --- | --- | --- | --- | --- |
| Voda | g/100 g | 60,7 | Na | 7 | vitamín C | 14 |
| Bielkoviny | g/100 g | 1,5 | K | 410 | vitamín D | 0 |
| Tuky | g/100 g | 0,1 | Ca | 24 | vitamín E | - |
| Cukry | g/100 g | 31,3 | Mg | 24 | vitamín B6 | 0,12 |
| Celkový dusík | g/100 g | 0,24 | P | 28 | vitamín B12 | 0 |
| Vláknina | g/100 g | 1,8 | Fe | 0,3 | karotén | 0,04 |
| Mastné kyseliny | g/100 g | stopy | Cu | 0,12 | tiamín | 0,06 |
| Cholesterol | g/100 g | 0 | Zn | 0,2 | riboflavín | 0,07 |
| Energia | kJ/100 g | 530 | Mn | 0,2 | niacín | 0,7 |

Referencie
----------

1. ↑   *Zdraví na dlani - datle* [online]. [Cit. 2009-06-01]. Dostupné online.
2. 1 2 3   *Datle - ovoce rajských zahrad* [online]. [Cit. 2009-06-01]. Dostupné online.
3. 1 2 3 4 5   *Exotické ovoce - datle* [online]. [Cit. 2009-06-01]. Dostupné online.
4. ↑
5. ↑  SIEGEL-ITZKOVICH, Judy. *Make a date with dates to protect your arteries* [online]. Ynetnews, 2009-9-8, [cit. 2009-09-10]. Dostupné online. (anglicky)
6. ↑  McCance a Widdowson's: *The Composition of Foods*, 6. Summary edition, Royal Society of Chemistry Cambridge a Food Standard Agency, 2008, ISBN 978-0-85404-428-3

* *Tento článok je čiastočný alebo úplný preklad článku Datle na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Datľa**

Externé odkazy
--------------

* Detailný popis datlí

  


| * z
* d
* u
Ovocie |
| --- |
| 
* ananás
* arónia
* ásimina (paw-paw)
* avokádo
* banán
* broskyňa
* brusnica
* citrón
* curuba
* čerešňa
* čerimoja
* čučoriedka
* datľa
* dula
* durian
* egreš
* etrog
* figa
* granátové jablko
* grapefruit
* graviola
* guave
* hrozno
* hruška
* hurma
* jablko
* jackfruit
* jahoda
* karambola
* kivi
* kiwano
* kumkvat
* liči
* limetka
* malina
* mandarínka
* mango
* marakuja
* marhuľa
* mišpuľa
* mineola
* moravská jarabina
* moruša
* muchovník
* nashi
* oliva
* oskoruša
* ostružina
* papája
* pitahaya
* pomaranč
* pumelo
* paradajka
* rakytník
* ríbezľa (biela, červená, čierna)
* ringlota
* slivka
* salaka
* tamarillo
* trnka
* višňa

 |